ระวัง! 6 หุ้นร้อน จ่อติด Cash Balance คาดเริ่มใช้ 22 ส.ค.
โบรกฯเล็ง 6 หุ้นร้อน จ่อติด Cash Balance คาดเริ่มใช้ 22 ส.ค.
19 ส.ค. 2559

ผู้สื่อข่าวรายงานว่า โบรกเกอร์ เล็งหุ้น บริษัท เพิ่มสินสตีลเวิคส์ จำกัด (มหาชน) หรือPERM, บริษัท แมกซ์ เมทัล คอร์ปอเรชั่น จำกัด (มหาชน) หรือMAX, ใบสำคัญแสดงสิทธิในการจองซื้อหุ้นสามัญของ บมจ.แมกซ์ เมทัล คอร์ปอเรชั่น (MAX-W2), บริษัท ทีพีซี เพาเวอร์โฮลดิ้ง จำกัด (มหาชน) หรือTPCH, บริษัท วินเทจ วิศวกรรม จำกัด (มหาชน) หรือVTE, ใบสำคัญแสดงสิทธิในการจองซื้อหุ้นสามัญของ บริษัท วินเทจ วิศวกรรม จำกัด (มหาชน) หรือVTE-W2 เป็นหลักทรัพย์เข้าข่าย Turnover List สัปดาห์สิ้นสุด 18 สิงหาคม 2559 ซึ่งมีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มวันที่ 22 สิงหาคม 2559 โดยจะใช้ต่อเนื่อง 6 สัปดาห์ มีรายละเอียด ดังนี้
โบรกเกอร์         หลักทรัพย์ที่คาดว่าจะใช้เกณฑ์ Cash Balance   
ดีบีเอส วิคเคอร์ส    TPCH, MAX (MAX-W2 ด้วย), PERM, VTE (VTE-W2 ด้วย)                   
ฟิลลิป             PERM, MAX, MAX-W2, TPCH, VTE, VTE-W2
ทิสโก้             PERM, MAX, MAX-W2, TPCH, VTE, VTE-W2
ซีไอเอ็มบี          MAX, PERM, TPCH, VTE, CWT